钦定古今图书集成/明伦汇编/闺媛典/第114卷 > 皇清二十 > 王初石妻黄氏
## 钦定古今图书集成/明伦汇编/闺媛典/第114卷 > 皇清二十 > 王初石妻黄氏

按《建宁府志》：“黄氏，崇安人，王初石妻。石贫，为父行役，溺死。氏闻，哭几绝，遗腹生子，抚之。及三岁，为薙发，氏拜夫灵，遂自刎。太姑亟救不及。启其梳匣，得诗曰：‘常说死同穴，怎忘生共衾。夜泉难负约，一剑托贞心’。” 时年二十，远近咸作诗挽之。